Diari Oficial de la Generalitat Valenciana


Sumari del DOGV 9241, del 23-12-2021 (2021/12824)

RESOLUCIÓ de 20 de desembre de 2021, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions de la línia S2737, «Programes d'Alzheimer» per a 2021, i se'n dona publicitat.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9241

Data del DOGV
:   23-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12554


Data del document
:   20-12-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 20 de desembre de 2021, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions de la línia S2737, «Programes d'Alzheimer» per a 2021, i se'n dona publicitat. [2021/12943]  
Antecedents de fet  
Primer. Vistes les sol·licituds d'ajudes presentades per a programes de serveis socials especialitzats davant les diferents direccions territorials de València, Castelló i Alacant, dins del termini de presentació que va finalitzar el passat 16 d'agost de 2021, a l'empara de l'Ordre 8/2015, de 29 de desembre, de la Vicepresidència i Conselleria d'Igualtat i Polítiques inclusives, per la qual s'estableixen les bases reguladores de la concessió de subvencions en matèria de serveis socials especialitzats de persones majors (DOGV 7691, 05.01.2016), i de la Resolució de 8 de juliol de 2021, de la Vicepresidència i Conselleria d'Igualtat i Polítiques Inclusives, per la qual es convoquen per al 2021 les subvencions en matèria de serveis socials especialitzats de persones majors (DOGV 9128, 15.07.2021).  
Segon. Vista la proposta efectuada per la Comissió de Valoració de la Direcció General de Persones Majors, d'acord amb el que s'estableix en l'article 19 de l'Ordre 8/2015, de 29 de desembre, i que figura com a annex I i annex II d'aquesta resolució.  
  
Fonaments de dret  
I. La directora general de Persones Majors té delegada la facultat de resolució de les sol·licituds d'ajudes relativa a serveis socials especialitzats destinats al manteniment de centres i programes d'acord amb la delegació prevista en l'article 20.1 de l'Ordre 8/2015, de 29 de desembre, de la Vicepresidència i Conselleria d'Igualtat i Polítiques inclusives, per la qual s'estableixen les bases reguladores de la concessió de subvencions en matèria de serveis socials especialitzats de persones majors.  
II. D'acord amb la Resolució de 29 de febrer de 2016, de la vicepresidenta del Consell i consellera d'Igualtat i Polítiques inclusives, sobre delegació de l'exercici de competències en determinats òrgans de la Vicepresidència i Conselleria, correspon a la directora general de Persones Majors la facultat d'efectuar l'autorització de despesa i disposició de crèdit corresponent a les ajudes esmentades.  
III. El règim jurídic aplicable a la concessió d'aquesta subvenció pública, està regulat en la Llei 38/2003, de 17 de novembre, general de subvencions; en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en la Llei 3/2019, de 18 de febrer, de la Generalitat, de serveis socials inclusius de la Comunitat Valenciana; en l'Ordre 8/2015, de 29 de desembre, i en la Resolució de 8 de juliol de 2021.  
  
Vistos els preceptes legals citats i la resta de normativa aplicable, resolc:  
  
Primer  
Concedir als beneficiaris que figuren en l'annex I PMEN, les quantitats que hi figuren, per al desenvolupament dels programes indicats.  
  
  
Segon  
Autoritzar i disposar, a favor de les entitats indicades en l'annex I el crèdit indicat, i que de manera global ascendeix a:  
- PMEN: S2737. Import global: 1.560.181,89. -  
A càrrec de les aplicacions pressupostàries del vigent pressupost de la Generalitat per al 2021 següents:  
- 00.07.51.7652.255.62.67019L. 889.300,00. -  
- 34.68.41.7957.149.42.87913W. 577.311,00. -  
- 93.37.32.9654.185.92.71326U. 93.570,89. -  
  
  
Tercer  
Denegar les subvencions a les organitzacions o entitats que figuren en l'annex II d'aquesta resolució pels motius que s'hi indiquen.  
  
  
Quart  
Aquesta subvenció es farà efectiva, de conformitat amb el que es disposa en l'article 26.1 de l'Ordre 8/2015, de 29 de desembre, de la Vicepresidència i Conselleria d'Igualtat i Polítiques Inclusives; en el punt dese 1 de la Resolució de 8 de juliol de 2021, i en l'article 44.1.d de la Llei 4/2020, de 30 de desembre, de pressupostos de la Generalitat per a l'exercici 2021 (DOGV 8987, 30 de desembre), de la forma següent:  
- El 100 % es lliurarà a la signatura de la resolució de concessió.  
  
Cinqué  
La justificació de la subvenció s'ha de fer en els termes exposats en els articles 27 i 28 de l'Ordre 8/2015, de 29 de desembre, i en punt onzé de la Resolució de 8 de juliol de 2021.  
  
Sisé  
Ordenar la publicació d'aquesta resolució en el Diari Oficial de la Generalitat Valenciana.  
  
València, 20 de desembre de 2021.- La directora general de Persones Majors (p. d. Ordre 8/2015): María José Pérez Magdalena.